คือ วันศุกที่5/11/64ผมไปฉีควัคซีนโควิด​ไฟเซอร์เข็มที่2​ฉีดเสดตอนมืดๆมีอาการปวดแขนตัวร้อนปวดหัวนิดหน่อยตามปกติแบบเข็มที่1 แต่พอผมเริ่มหายไข้แขนผมปวดบริเวณแขนกับจักกะแร้อยู่ผมเลยสงสัยว่ามันเป็นอะไรและมันปวดแถวๆจักกะแร้พอผมจับๆดูก็เหมือนมีตุ่มเม็ดๆอยู่ข้างใน​เวลาที่พับแขนเข้าหาตัวจะปวดอยากรุ้ว่ามันคืออะไรและจะรักษายังไงหรอครับ
สวัสดีค่ะ อาการมีตุ่มแปลกๆข้างในรักแร้ดังกล่าวมานั้น อาจจะเกิดจาก ต่อมน้ำเหลืองโตตามหลังการอักเสบหรือติดเชื้อบริเวณข้างเคียง ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้ พบได้บ่อยในวัยกลางคน หรือเป็นก้อนจากการอักเสบที่ชั้นผิวหนังเช่นรูขุมขนอักเสบ หรือฝี ก้อนจากสิ่งแปลกปลอมในร่างกายจากการเคยทำหัตถการใดๆ เป็นต้นซึ่งอาการดังกล่าวมา คิดว่าสัมพันธ์กับการไปรับวัคซีนได้ค่อนข้างน้อย ให้สังเกตอาการ ไม่ไปกดหรือคลำบริเวณที่เป็นบ่อยๆ รักษาความสะอาดของผิวหนังรอบๆให้ดี กินยาแก้ปวดได้หากปวดมาก และหากปวดมากขึ้นเรื่อยๆ ก้อนโตเร็ว มีไข้ หรือก้อนลุกลามเป็นหลายๆก้อน ก็ควรไปพบแพทย์เพื่อตรวจเพิ่มเติม